Minst 30 døde i togkrasj i Sør-Afrika
- Det vi vet på dette stadiet er at mer enn 30 personer døde momentant i sammenstøtet, sier Thulani Sibuyi fra provinsmyndighetene til nyhetsbyrået. Lastebilen som fraktet jordbruksarbeidere ble truffet av et tog på en planovergang. - Det ser ut til at lastebilsjåføren kan ha krysset jernbanelinjen uten å ha sett seg godt nok for. Han ble truffet av toget, som deretter dro ham med seg i om lag en kilometer eller to, sier Thulani Sibuyi fra provinsmyndighetene. Ulykken skjedde i Mpumalanga-provinsen, som ligger rundt 400 kilometer sør for Johannesburg. Området er en av de største innenfor kull-produksjon. Det er ikke klart om ulykken kan forstyrre forsendelsene av kull til resten av landet.
Rundt 30 er drept og flere er skadet etter et godstog kolliderte med en lastebil i Sør-Afrika, melder AFP.